માહિતગાર સૂત્રોનું કહેવું છે કે ડેમના વ્યવસ્થાપનમાં મોટી ગરબડ ઊભી થઇ હતી. ડેમમાંથી ધીમે ધીમે પાણી છોડવાને બદલે લાંબી રાહ જોવામાં આવી હતી અને જ્યારે તમામ ડેમો જળબંબોળ થઇ ગયા ત્યારે એકી સાથે બધા ડેમના દરવાજા ખોલી નાખવામાં આવ્યા અને તેમાંથી વછૂટેલા પાણીના ધોધ સેંકડો જિંદગીઓને રગદોળતી ગઇ. ડેમમાંથી એક સાથે અચાનક જંગી પ્રમાણમાં પાણીનો જથ્થો છોડવામાં આવતાં સ્થિતિ વધુ વણસી ગઇ.